ᱱᱚᱰᱤᱭᱟᱫᱽ

ᱱᱚᱰᱤᱭᱟᱫᱽ ᱫᱚ ᱜᱩᱡᱽᱨᱟᱴ ᱥᱤᱧᱚᱛ ᱨᱮᱭᱟᱜ ᱯᱚᱱᱚᱛ ᱟᱨ ᱠᱷᱮᱲᱟ ᱦᱚᱱᱚᱛ ᱨᱮᱱᱟᱜ ᱥᱟᱥᱚᱱ ᱪᱟᱪᱞᱟᱣ ᱛᱟᱞᱢᱟ ᱨᱮᱱᱟᱜ ᱢᱤᱫ ᱥᱚᱦᱚᱨ ᱠᱟᱱᱟ ᱾ ᱱᱚᱰᱤᱭᱟᱫᱽ ᱱᱚᱜᱚᱨ ᱯᱟᱞᱤᱠᱟ ᱟᱨ ᱱᱚᱰᱤᱭᱟᱫᱽ ᱱᱚᱜᱚᱨ ᱯᱟᱞᱤᱠᱟ ᱨᱮᱱᱟᱜ ᱴᱷᱟᱶ ᱑᱘᱖᱖ ᱠᱷᱚᱱ ᱢᱮᱱᱟᱜᱼᱟ ᱾ ᱱᱚᱰᱤᱭᱟᱫᱽ ᱥᱨᱤ ᱥᱚᱸᱛᱨᱟᱢ ᱢᱚᱱᱫᱤᱨ, ᱥᱨᱤ ᱢᱟᱭ ᱢᱚᱱᱫᱤᱨ, ᱞᱟᱹᱜᱤᱫ ᱛᱮ ᱥᱟᱸᱜᱤᱧ ᱦᱟᱹᱵᱤᱡ ᱵᱟᱰᱟᱭᱚᱜᱼᱟ ᱾  ᱑᱘᱒᱔ ᱨᱮ ᱛᱮᱭᱟᱨ ᱟᱠᱟᱱᱟ ᱢᱤᱫ ᱱᱟᱜᱟᱢᱤᱭᱟᱹ ᱥᱨᱤ ᱥᱣᱟᱢᱤᱱᱟᱨᱭᱚᱱ ᱢᱚᱱᱫᱤᱨ, ᱥᱟᱨᱫᱟᱨ ᱯᱟᱴᱮᱞ ᱟᱜ ᱡᱟᱱᱟᱢ ᱛᱷᱟᱱ, https://www.google.com/search?client=firefox-b-d&sxsrf=ALeKk01cHUQwsuUVtZF0GCvMVQrSD2N0KA%3A1586074812129&ei=vJSJXsTHB8yU4-EP3JmHgAs&q=anand+ashram+nadiad&oq=anand+as&gs_lcp=CgZwc3ktYWIQAxgAMgQIIxAnMgUIABCRAjICCAAyAggAMgIIADICCAAyBAgAEEMyAggAMgIIADICCAA6BAgAEEc6BQgAEIMBOgcIABCDARBDOgcIABAUEIcCSioIFxImMGcyMTRnMjE1ZzIzMWcxOTZnMTk1ZzE4NGcyMDhnMTg1ZzBnMzJKGQgYEhUwZzFnMWcxZzFnMWcxZzFnMWcwZzJQjpMRWMKZEWDXpRFoAHACeACAAdgBiAHmC5IBBTAuNy4xmAEAoAEBqgEHZ3dzLXdpeg&sclient=psy-ab  ᱟᱱᱚᱱᱫᱽ ᱟᱥᱨᱟᱢ ᱟᱨ ᱦᱚᱨᱤᱳᱢ ᱟᱥᱨᱟᱢ ᱾http://www.hariommota.org ᱱᱚᱰᱤᱭᱟᱫᱽ ᱜᱩᱡᱽᱨᱟᱴ ᱨᱮᱱᱟᱜ ᱨᱟᱡᱽᱜᱟᱲ ᱜᱟᱱᱫᱷᱤ ᱱᱚᱜᱚᱨ ᱠᱷᱚᱱ ᱙᱐ ᱠᱤᱞᱚᱢᱤᱴᱚᱨ ᱥᱟᱸᱜᱤᱧᱟ ᱾ ᱱᱚᱰᱤᱭᱟᱫᱽ ᱨᱮ ᱢᱩᱬ ᱨᱮᱞᱣᱮ ᱡᱚᱸᱠᱥᱚᱱ ᱢᱮᱱᱟᱜᱼᱟ ᱟᱨ ᱱᱚᱣᱟ ᱚᱦᱢᱚᱫᱟᱵᱟᱫᱽᱼᱢᱩᱢᱵᱟᱭ ᱰᱟᱦᱟᱨ ᱨᱮ ᱢᱤᱫ ᱢᱩᱬ ᱥᱴᱮᱥᱚᱱ ᱢᱮᱱᱟᱜᱼᱟ ᱾

ᱱᱟᱜᱟᱢ
ᱱᱚᱰᱤᱭᱟᱫᱽ ᱥᱚᱦᱚᱨ ᱫᱚ ᱵᱟᱵᱮᱨ ᱮᱱᱮᱡ ᱤᱫᱤ ᱛᱮ ᱵᱟᱥᱟ ᱞᱮᱱᱟ ᱛᱟᱦᱮᱸᱫ, ᱱᱚᱣᱟ ᱱᱟᱜᱟᱢᱤᱭᱟᱹ ᱧᱩᱛᱩᱢ ᱱᱚᱴᱯᱟᱫᱽᱨᱟ, ᱱᱚᱴᱯᱩᱨ ᱠᱟᱱᱟ ᱾ ᱱᱚᱣᱟ ᱱᱚᱸᱫᱽᱜᱟᱢ ᱦᱚᱸ ᱠᱚ ᱢᱮᱛᱟᱜᱼᱟ ᱾ 'ᱥᱟᱠᱥᱟᱨ ᱵᱷᱩᱢᱤ' (ᱥᱮᱪᱮᱫ ᱟᱜ ᱚᱛ) ᱾ ᱱᱚᱣᱟ ᱥᱚᱦᱚᱨ ᱨᱮ ᱢᱟᱲᱟᱝ ᱢᱩᱥᱞᱤᱢ ᱥᱟᱥᱚᱱ ᱟᱨ ᱛᱟᱭᱚᱢ ᱛᱮ ᱵᱟᱲᱚᱫᱟ ᱨᱤᱱᱤᱡ ᱜᱟᱭᱚᱠᱣᱟᱲ ᱟᱜ ᱥᱟᱥᱚᱱ ᱛᱟᱦᱮᱸ ᱠᱟᱱᱟ ᱾

ᱚᱛᱱᱚᱜ
ᱱᱚᱰᱤᱭᱟᱫᱽ ᱚᱨᱚᱝᱜᱟᱨ ᱨᱮ ᱢᱮᱱᱟᱜᱼᱟ: 22°41′37″ N  ᱟᱨ ᱡᱤᱞᱤᱧᱜᱟᱨ: 72°51′41″ E. ᱱᱚᱣᱟ ᱔᱑ ᱢᱤᱴᱚᱨ (᱑᱓᱔ ᱯᱷᱤᱴ) ᱩᱥᱩᱞ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱨᱮᱱᱟᱜ ᱚᱥᱟᱨ ᱵᱤᱥᱟᱹᱨ ᱔᱕.᱑᱖ ᱜᱟᱺᱴ ᱠᱤᱞᱚᱢᱤᱴᱚᱨ ᱥᱚᱦᱚᱨ ᱴᱚᱴᱷᱟ ᱢᱮᱱᱟᱜᱼᱟ ᱟᱨ ᱱᱚᱰᱤᱭᱟᱫᱽ ᱨᱮᱱᱟᱜ ᱢᱟᱦᱟᱱᱟᱜᱟᱨᱤᱭ ᱴᱚᱴᱷᱟ ᱗᱑.᱒ ᱜᱟᱺᱴ ᱠᱤᱞᱚᱢᱤᱴᱚᱨ ᱢᱮᱱᱟᱜᱼᱟ ᱾ ᱱᱚᱣᱟ ᱜᱩᱡᱽᱨᱟᱴ ᱯᱚᱱᱚᱛ ᱨᱮᱱᱟᱜ ᱘ ᱟᱱᱟᱜ ᱟᱹᱰᱤ ᱢᱟᱨᱟᱝ ᱥᱚᱦᱚᱨ ᱠᱟᱱᱟ ᱾ ᱱᱚᱣᱟ ᱵᱟᱨᱭᱟ ᱢᱩᱬ ᱥᱚᱦᱚᱨ ᱚᱦᱢᱚᱫᱟᱵᱟᱫᱽ ᱟᱨ ᱵᱚᱰᱳᱫᱚᱨᱟ ᱛᱟᱞᱟ ᱨᱮ ᱢᱮᱱᱟᱜᱼᱟ ᱾

ᱦᱚᱲ ᱞᱮᱠᱷᱟ

᱒᱐᱑᱑ ᱥᱟᱹᱦᱤᱛ ᱥᱤᱧᱚᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱱᱚᱰᱤᱭᱟᱫᱽ ᱨᱤᱱ ᱦᱚᱲ ᱮᱞ ᱒᱒᱕,᱐᱗᱑ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱠᱚᱲᱟ ᱟᱜ ᱦᱚᱲ ᱮᱞ ᱕᱒% ᱟᱨ ᱛᱤᱨᱞᱟᱹ ᱟᱜ ᱔᱘% ᱢᱮᱱᱟᱜᱼᱟ ᱾ ᱱᱚᱰᱤᱭᱟᱫᱽ ᱨᱮᱱᱟᱜ ᱥᱮᱪᱮᱫ ᱫᱚᱨ ᱙᱕% ᱢᱮᱱᱟᱜᱼᱟ, ᱱᱚᱣᱟ ᱡᱟᱹᱛᱤᱭᱟᱹᱨᱤ ᱥᱮᱪᱮᱫ ᱕᱙.᱕% ᱠᱷᱚᱱ ᱰᱮᱦᱮᱨ ᱜᱮᱭᱟ: ᱠᱚᱲᱟ ᱟᱜ ᱥᱮᱪᱮᱫ ᱐᱖% ᱢᱮᱱᱟᱜᱼᱟ, ᱟᱨ ᱛᱤᱨᱞᱟᱹ ᱟᱜ ᱥᱮᱪᱮᱫ ᱙᱔% ᱢᱮᱱᱟᱜᱼᱟ ᱾ ᱱᱚᱰᱤᱭᱟᱫᱽ ᱨᱮ, ᱙% ᱦᱚᱲ ᱮᱞ ᱖ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱠᱚ ᱢᱮᱱᱟᱜ ᱠᱚᱣᱟ ᱾

ᱦᱤᱡᱩᱜ ᱥᱮᱱᱚᱜ ᱰᱟᱦᱟᱨ
ᱱᱚᱰᱤᱭᱟᱫᱽ ᱨᱮᱞᱣᱮ ᱟᱨ ᱥᱚᱲᱚᱠ ᱯᱚᱨᱤᱣᱚᱦᱚᱱ ᱥᱟᱶ ᱟᱹᱰᱤ ᱱᱟᱯᱟᱭ ᱛᱮ ᱡᱚᱲᱟᱣ ᱟᱠᱟᱱᱟ ᱾ ᱱᱚᱰᱤᱭᱟᱫᱽ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ ᱠᱷᱮᱲᱟ ᱦᱚᱱᱚᱛ ᱨᱮ ᱢᱩᱬ ᱨᱮᱞᱣᱮ ᱥᱴᱮᱥᱚᱱ ᱢᱮᱱᱟᱜᱼᱟ ᱟᱨ ᱥᱤᱧᱚᱛᱤᱭᱟᱹ ᱨᱮᱞᱣᱮ ᱨᱮᱱᱟᱜ "ᱮ" ᱠᱮᱴᱜᱚᱨᱤ ᱨᱮᱞᱣᱮ ᱥᱴᱮᱥᱚᱱ ᱚᱦᱢᱚᱫᱟᱵᱟᱫᱽᱼᱢᱩᱢᱵᱟᱭ ᱢᱩᱬ ᱞᱟᱭᱤᱱ ᱨᱮ ᱢᱮᱱᱟᱜᱼᱟ ᱾ ᱱᱚᱰᱤᱭᱟᱫᱽ ᱨᱮᱱᱟᱜ ᱵᱟᱨᱭᱟ ᱚᱱᱟ ᱥᱟᱶᱛᱮ ᱜᱷᱮᱸᱭ ᱢᱮᱱᱟᱜᱼᱟ ᱾ ᱱᱚᱰᱤᱭᱟᱫᱽ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ ᱨᱮᱱᱟᱜ ᱯᱩᱱᱭᱟ ᱯᱞᱮᱴᱯᱷᱚᱨᱚᱢ ᱢᱮᱱᱟᱜᱼᱟ ᱾ ᱥᱤᱧᱚᱛᱤᱭᱟᱹ ᱨᱮᱞᱣᱮ ᱢᱚᱰᱟᱥᱟ ᱞᱟᱭ᱗ᱫᱚ ᱥᱟᱢᱞᱟᱡᱤ ᱫᱷᱟᱹᱵᱤᱡ ᱵᱟᱲᱦᱟᱣ ᱞᱟᱹᱜᱤᱫ ᱛᱮ ᱥᱮᱱᱚᱜ ᱠᱟᱱᱟ ᱾ ᱱᱚᱰᱤᱭᱟᱫᱽ ᱨᱮ ᱢᱤᱫ ᱵᱟᱥ ᱥᱴᱮᱸᱰ ᱢᱮᱱᱟᱜᱼᱟ ᱾ ᱱᱚᱰᱤᱭᱟᱫᱽ ᱪᱟᱨᱚᱴᱟᱨ ᱴᱚᱴᱷᱟ ᱨᱮ ᱡᱚᱱᱟᱞ ᱰᱤᱵᱤᱡᱚᱱ ᱢᱮᱱᱟᱜᱼᱟ ᱾ ᱟᱱᱚᱱᱫᱽ, ᱢᱚᱦᱮᱢᱟᱣᱟᱫᱽ, ᱠᱟᱯᱟᱰᱵᱚᱝᱥᱚ, ᱰᱟᱠᱚᱨ, ᱢᱚᱦᱩᱫᱷᱟ, ᱵᱚᱨᱥᱟᱫᱽ, ᱠᱷᱚᱢᱵᱷᱟᱛ ᱵᱟᱥ ᱰᱤᱯᱚ ᱵᱷᱤᱛᱤᱨ ᱱᱚᱰᱤᱭᱟᱫᱽ ᱰᱤᱵᱤᱡᱚᱱ ᱾ ᱱᱚᱰᱤᱭᱟᱫᱽ ᱰᱤᱵᱤᱡᱚᱱ ᱫᱚ ᱚᱢᱩᱞ ᱤᱫᱤ ᱛᱮ ᱠᱚᱞ ᱠᱚ ᱫᱟᱨᱮᱭᱟ ᱠᱚ ᱾ ᱱᱚᱰᱤᱭᱟᱫᱽ ᱵᱟᱥ ᱤᱫᱤ ᱛᱮ ᱤᱫᱤ ᱛᱮ ᱚᱦᱢᱚᱫᱟᱵᱟᱫᱽ, ᱵᱚᱰᱳᱫᱚᱨᱟ, ᱜᱟᱱᱫᱷᱤ ᱱᱚᱜᱚᱨ, ᱥᱩᱨᱚᱛ, ᱨᱟᱡᱽᱠᱚᱴ ᱠᱷᱚᱱ ᱱᱟᱯᱟᱭ ᱛᱮ ᱡᱚᱲᱟᱣ ᱟᱠᱟᱱᱟ ᱾ ᱮᱢᱟᱱ ᱡᱮᱡᱟᱹᱛᱤᱭᱟᱹᱨᱤ ᱥᱮᱵᱟ ᱱᱚᱰᱤᱭᱟᱫᱽ ᱰᱤᱵᱤᱡᱚᱱ ᱤᱫᱤ ᱛᱮ ᱱᱚᱰᱤᱭᱟᱫᱽ ᱠᱷᱚᱱ ᱪᱟᱪᱞᱟᱣ ᱠᱟᱱᱟ ᱾ ᱥᱩᱨ ᱨᱮᱱᱟᱜ ᱩᱰᱟᱹᱱ ᱰᱟᱹᱦᱤ ᱚᱦᱢᱚᱫᱟᱵᱟᱫᱽ ᱨᱮ ᱢᱮᱱᱟᱜ ᱥᱟᱨᱫᱟᱨ ᱵᱷᱚᱞᱞᱚᱵᱽᱵᱷᱟᱭ ᱯᱟᱴᱮᱞ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ ᱢᱮᱱᱟᱜᱼᱟ ᱾ ᱟᱨ ᱱᱚᱣᱟ ᱱᱚᱰᱤᱭᱟᱫᱽ ᱠᱷᱚᱱ ᱖᱕ ᱠᱤᱞᱚᱢᱤᱴᱚᱨ ᱥᱟᱸᱜᱤᱧ ᱨᱮ ᱢᱮᱱᱟᱜᱼᱟ ᱾

ᱥᱟᱹᱠᱷᱭᱟᱹᱛ

 ᱵᱟᱦᱨᱮ ᱡᱚᱱᱚᱲ

 Nadiad Nagarpalika (Municipality)
 Bus services from Nadiad

Category:Cities and towns in Kheda district